ఆర్థిక మంత్రి అరుణ్జైట్లీ ప్రతిపాదించిన బడ్జెట్ ప్రగతిశీలకంగా ఉంది. సంస్కరణలకు పెద్ద పీట వేశారు. ఈ క్రమంలో ఎందరికో ఎన్నో ప్రోత్సాహకాలు ప్రకటించినా కొన్ని విభాగాల ఆశలు తీరకపోవడం కొంత నిరాశావహం. మోదీ ప్రభుత్వం అధికారంలోకి వచ్చిన తర్వాత నల్లధనాన్ని పూర్తిగా రూపుమాపే దిశగా తీసుకుంటున్న చర్యలకు కొనసాగింపు ఈ బడ్జెట్. రాజకీయ విరాళాలను వ్యవస్థీకరించడానికి బడ్జెట్లో పెద్ద పీట వేశారు. ఇది అత్యంత సాహసోపేతమైన చర్య. రెండు వేల రూపాయల లోపు విరాళాలను మాత్రమే నగదు రూపంలో చెల్లించాల్సి ఉంటుందని, ఆ పైబడి ఎంత పెద్ద మొత్తం ఇవ్వాలనుకున్నా చెక్కు రూపంలో ఇవ్వాలి లేదా ఆన్లైన్లో చెల్లించాల్సి ఉంటుందని సూచించారు. రాజకీయ విరాళాలను ఆన్లైన్లో చెల్లించేందుకు కూడా భీమ్, ఆధార్ అనుసంధానిత చెల్లింపుల విధానం వంటి డిజిటల్ మాధ్యమాలు వర్తింపచేయడం ప్రత్యేక విశేషం. ఇక తమ పేరు వెల్లడించకుండా విరాళం ఇవ్వాలనుకునే వారు ఆర్బీఐ జారీ చేసే బేరర్ బాండ్లను కొనుగోలు చేసి తమకు నచ్చిన పార్టీకి అందించవచ్చు. ఇవన్నీ రాజకీయ రంగంలోకి విరాళాల రూపంలో నల్లధనం లేదా లెక్కల్లో చూపని ఆదాయాల ప్రవాహాన్ని నిలువరించే చర్యలే. ఆదాయపు పన్ను చెల్లింపుదారుల పరిధిని విస్తరించడానికి ఉపక్రమించడం మరో సాహసోపేతమైన చర్య. అందరూ ఆశించిన విధంగా పన్ను మినహాయింపు పరిధిలోకి వచ్చే ఆదాయం పరిమితిని పెంచకుండా దిగువ శ్లాబ్లో ఉన్న వారికి పన్ను రేటు 10 శాతం నుంచి ఐదు శాతానికి తగ్గించారు. 125 కోట్ల మంది జనాభాలో ఆదాయపు పన్ను చెల్లింపుదారుల సంఖ్య కేవలం 1.96 కోట్లే. అందువల్ల పన్ను మినహాయింపు పరిమితిని పెంచడానికి బదులు పన్ను చెల్లింపుదారుల పరిధిని విస్తరించడం ద్వారా దిగువ స్థాయిలోని వారి నుంచి కూడా పన్ను రూపేణ ఎంతో కొంత ఆదాయం రాబట్టే ప్రయత్నం చేశారు. తాజా నిర్ణయం వల్ల 5 లక్షల రూపాయల లోపు వార్షికాదాయం ఉన్న వారిపై పన్ను చెల్లింపు భారం ఉండదు. ఒక వేళ కట్టాల్సివచ్చినా భారం చాలా తక్కువగా ఉంటుంది. కార్పొరేట్ పన్ను భారం తగ్గించాలన్నది దీర్ఘకాలంగా వినిపిస్తున్న డిమాండు. దీనికి స్పందనగా 50 కోట్ల రూపాయల లోపు టర్నోవర్ గల సంస్థలపై పన్ను భారాన్ని 30 శాతం నుంచి 25 శాతానికి తగ్గించారు. అది మంచి చర్యే అయినా... తక్కువ టర్నోవర్ గల పచారీ దుకాణాలు, చిన్నతరహా పారిశ్రామిక సంస్థలు, వ్యాపార సంస్థల కోసం తక్కువ స్థాయిలో ఇంకో శ్లాబ్ ప్రవేశపెట్టి ఉండాల్సింది. అలాగే ఇతర కార్పొరేట్లకు పన్ను భారాన్ని 29 లేదా 28 శాతానికి తగ్గిస్తే వారికి కూడా కొంత ఊరట లభించేది. డీమానిటైజేషన్ ప్రక్రియలో కార్మికశక్తికి ప్రాధాన్యం గల లెదర్, రియాల్టీ, జువెలరీ రంగాలు దెబ్బతిన్నాయి. ఆ రంగాల కోసం ఏవైనా ప్రోత్సాహకాలుంటాయని ఆశించిన వారికి నిరాశే ఎదురయింది. ఇక దేశంలో పెట్టుబడులు పెట్టే విదేశీ సంస్థలకు పన్ను భారంపై స్పష్టీకరణ ఇవ్వడం మంచి చర్య. దీని వల్ల భారత్లో పెట్టుబడులపై విదేశీ ఇన్వెస్టర్లలో అపోహలు తొలగిపోయి వారు మరింత దృఢవిశ్వాసంతో పెట్టుబడులకు ముందుకు వచ్చే వాతావరణం ఏర్పడుతుంది. అలాగే మరి కొన్ని పీఎస్ఈలను లిస్టింగ్ చేయాలని నిర్ణయించడం ప్రయోజనకరమైన నిర్ణయం. త్వరలో జీఎస్టీ అమలులోకి తీసుకురానున్న నేపథ్యంలో ఆర్థిక మంత్రి పరోక్ష పన్నుల జోలికి పోలేదు. సిగరెట్లు, గుట్కాల వంటి కొన్ని వస్తువులపై సుంకాలు పెంచడంతో పాటు విదేశాల నుంచి దిగుమతి చేసుకునే ఎల్ఎన్జీపై బేసిక్ కస్టమ్స్ సుంకాన్ని 5 శాతం నుంచి 2.5 శాతానికి తగ్గించడంతో సరిపెట్టారు. విద్య, వ్యవసాయ, సామాజిక రంగాలకు బడ్జెట్లో తగు ప్రాధాన్యం కల్పించారు. స్కిల్ ఇండియాకు ప్రోత్సాహకాలు ప్రకటించారు. వ్యవసాయ రంగానికి ప్రోత్సాహం ఇచ్చేందుకు మైక్రో ఇరిగేషన్ స్కీమ్ ఒకటి ప్రకటించారు. ఇవన్నీ ఆయా రంగాలను ఉత్తేజితం చేసే చర్యలే. ప్రధాని డిసెంబరు 31వ తేదీన జాతినుద్దేశించి చేసిన ప్రసంగంలో ప్రతిపాదించిన గర్భిణులకు ఆర్థిక సహాయం పథకానికి కూడా బడ్జెట్లో స్థానం లభించింది. ఆధార్ అనుసంధానిత హెల్త్కార్డుల స్కీమ్ పరిధిలోకి వచ్చే గర్భిణీ మహిళలకు ఆర్థిక సహాయం ఇవ్వనున్నట్టు ఆర్థికమంత్రి ప్రకటించారు. ఈ బడ్జెట్లో ఆంధ్రప్రదేశ్ కొత్త రాజధాని నిర్మాణం కోసం భూములిచ్చిన వారికి దీర్ఘకాలిక పెట్టుబడి లాభాల పన్ను నుంచి మినహాయింపు ఇవ్వడం కూడా మంచి చర్యే. ఏతావాతా ఈ బడ్జెట్కు 10 మార్కులకుగాను 7.5 శాతం మార్కులివ్వవచ్చు.కె.నరసింహమూర్తిఆర్థిక రంగ నిపుణుడు
aardhika mantri arunjaitli pratipaadinchina budget pragatiseelakamgaa undi. samskaranalaku pedda peeta vaesaaru. ee kramamlo endariko enno prothsaahakaalu prakatinchinaa konni vibhaagaala aasalu teerakapovadam kontha nirasavaham. modii prabhutvam adhikaaramloki vachina tarvaata nalladhanaanni puurtigaa roopumaape disagaa teesukuntunna charyalaku konasagimpu ee budget. rajakeeya viraalaalanu vyavastheekarinchadaaniki badjetlo pedda peeta vaesaaru. idhi atyanta saahasopetamaina charya. rendu vela roopaayala lopu viraalaalanu matrame nagadu roopamlo chellinchaalsi untundani, aa paibadi entha pedda mottam ivvalanukunna chekku roopamlo ivvali leda aanlainlo chellinchaalsi untundani suuchimchaaru. rajakeeya viraalaalanu aanlainlo chellinchenduku kuudaa bheem, adhar anusandhaanita chellimpula vidhaanam vanti disital maadhyamaalu vartimpacheyadam pratyeka visesham. ika tama paeru velladinchakundaa viraalam ivvaalanukune vaaru arbi jaarii chese berer bandlanu konugolu chesi tamaku nachina paarteeki andinchavachhu. ivannee rajakeeya rangamloki viraalaala roopamlo nalladhanam leda lekkallo chuupani aadaayaala pravaahaanni niluvarinche charyale. aadaayapu pannu chellimpudaarula paridhini vistarinchadaaniki upakraminchadam maro saahasopetamaina charya. andaruu aasinchina vidhamgaa pannu minahaayimpu paridhiloki vache aadaayam parimitini penchakunda diguva slaablo unna vaariki pannu retu 10 saatam nunchi aidu saataaniki tagginchaaru. 125 kotla mandi janabhalo aadaayapu pannu chellimpudaarula sankhya kevalam 1.96 kotle. anduvalla pannu minahaayimpu parimitini penchadaaniki badulu pannu chellimpudaarula paridhini vistarinchadam dwara diguva sthaayilooni vaari nunchi kuudaa pannu roopena entho kontha aadaayam rabatte prayatnam chesaru. taja nirnayam valla 5 lakshala roopaayala lopu vaarshikaadaayam unna vaaripai pannu chellimpu bharam undadu. oka vaela kattalsivachina bharam chala takkuvagaa untundi. carporate pannu bharam tagginchaalannadi deerghakaalamgaa vinipistunna dimandu. deeniki spandanagaa 50 kotla roopaayala lopu tarnover gala samsthalapai pannu bhaaraanni 30 saatam nunchi 25 saataaniki tagginchaaru. adhi manchi charye aina... takkuva tarnover gala pachari dukaanaalu, chinnataraha paarisraamika samsthalu, vyapara samsthala kosam takkuva sthaayilo inko shlab pravesapetti undaalsindi. alaage itara kaarporetlaku pannu bhaaraanni 29 leda 28 saataaniki taggiste vaariki kuudaa kontha oorata labhinchedi. demanitisation prakriyalo kaarmikasaktiki praadhaanyam gala ledar, realty, juvelari rangaalu debbatinnayi. aa rangaala kosam evaina prothsaahakaaluntaayani aasinchina vaariki nirashe edurayindi. ika desamlo pettubadulu pette videshee samsthalaku pannu bharampai spashteekarana ivvadam manchi charya. deeni valla bhaaratlo pettubadulapai videshee investerlalo apohalu tolagipoyi vaaru marinta drudaviswaasamtoe pettubadulaku munduku vache vaataavaranam erpadutundi. alaage mari konni psmlanu listing cheyalani nirnayinchadam prayojanakaramaina nirnayam. twaralo gst amaluloki teesukuraanunna nepathyamlo aardhika mantri paroksha pannula joliki poledu. sigaretlu, gutkala vanti konni vastuvulapai sunkaalu penchadamtho paatu videsala nunchi digumati chesukune elngypy besic customs sunkaanni 5 saatam nunchi 2.5 saataaniki tagginchadamtho saripettaaru. vidya, vyavasaaya, saamaajika rangaalaku badjetlo tagu praadhaanyam kalpinchaaru. skill indiaku prothsaahakaalu prakatinchaaru. vyavasaaya rangaaniki prothsaaham ichenduku micro irigation skeem okati prakatinchaaru. ivannee aayaa rangaalanu uttejitam chese charyale. pradhaani disembaru 31va tedeena jaatinuddesinchi chesina prasangamlo pratipaadinchina garbhinulaku aardhika sahayam pathakaaniki kuudaa badjetlo sthaanam labhinchindi. adhar anusandhaanita helthkaardula skeem paridhiloki vache garbhini mahilalaku aardhika sahayam ivvanunnattu aardhikamantri prakatinchaaru. ee badjetlo andhrapradesh kotta rajadhani nirmaanam kosam bhoomulichina vaariki deerghakaalika pettubadi labhala pannu nunchi minahaayimpu ivvadam kuudaa manchi charye. etavata ee badjetku 10 maarkulakugaanu 7.5 saatam maarkulivvavachhu.ke.narasimhamoorthiaarthika ranga nipunudu